title: Εκτελεστικός κανονισμός (ΕΕ) αριθ. 1176/2012 της Επιτροπής, της 7ης Δεκεμβρίου 2012 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Μανταρίνι Χίου (Mandarini Chiou) (ΠΓΕ)]

text:
               11.12.2012

               EL

               Επίσημη Εφημερίδα της Ευρωπαϊκής Ένωσης

               L 337/22

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1176/2012 ΤΗΣ ΕΠΙΤΡΟΠΉΣ
   της 7ης Δεκεμβρίου 2012
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Μανταρίνι Χίου (Mandarini Chiou) (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 πρώτο εδάφιο του κανονισμού (ΕΚ) αριθ. 510/2006, η αίτηση που υπέβαλε η Ελλάδα για την καταχώριση της ονομασίας «Μανταρίνι Χίου» (Mandarini Chiou)» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεν έχει διατυπωθεί καμία επίσημη ένσταση δυνάμει του άρθρου 7 του εν λόγω κανονισμού κατά της εν λόγω καταχώρισης.

               (3)

               Ωστόσο, το παράρτημα I, μέρος Β, μέρος 2, τμήμα II σημείο Β του εκτελεστικού κανονισμού (ΕΕ) αριθ. 543/2011 της Επιτροπής (3), ο οποίος άρχισε να ισχύει μεταγενέστερα από την εν λόγω αίτηση καταχώρισης, ορίζει ότι η απαιτούμενη ελάχιστη αναλογία σακχάρων προς οξέα για τους καρπούς του συγκεκριμένου είδους είναι 7,5:1. Για λόγους σαφήνειας και ασφάλειας δικαίου, οι ελληνικές αρχές προσάρμοσαν το ενιαίο έγγραφο όσον αφορά το συγκεκριμένο σημείο,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Το επικαιροποιημένο ενιαίο έγγραφο παρατίθεται στο παράρτημα ΙΙ του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Δεκεμβρίου 2012.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 93 της 31.3.2006, σ. 12.

      (2)  ΕΕ C 19 της 24.1.2012, σ. 11.

      (3)  ΕΕ L 157 της 15.6.2011, σ. 1.

      ΠΑΡΑΡΤΗΜΑ I
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα Ι της Συνθήκης:

         1.6.   Φρούτα, λαχανικά και δημητριακά, νωπά ή μεταποιημένα

      ΕΛΛΑΔΑ
      Μανταρίνι Χίου (Mandarini Chiou) (ΠΓΕ)

      ΠΑΡΑΡΤΗΜΑ II
      ΕΝΙΑΙΟ ΕΓΓΡΑΦΟ

         ΚΑΝΟΝΙΣΜΟΣ (ΕΚ) αριθ. 510/2006 ΤΟΥ ΣΥΜΒΟΥΛΙΟΥ

         «ΜΑΝΤΑΡΙΝΙ ΧΙΟΥ» (MANDARINI CHIOU)

         Αριθ. ΕΚ: EL-PGI-0005-0709-27.06.2008

         ΠΓΕ ( Χ ) ΠΟΠ ( )

      1.   Ονομασία

      «Μανταρίνι Χίου» (Mandarini Chiou)
      2.   Κράτος μέλος ή τρίτη χώρα

      Ελλάδα
      3.   Περιγραφή του γεωργικού προϊόντος ή του τροφίμου

      3.1.   Τύπος προϊόντος

                  Κλάση 1.6 -

                  Φρούτα, λαχανικά και δημητριακά νωπά ή μεταποιημένα

            3.2.   Περιγραφή του προϊόντος για το οποίο ισχύει η ονομασία υπό 1

      Το «Μανταρίνι Χίου», που ανήκει στο είδος Citrus deliciose tenore και στην ποικιλία Χιώτικο Κοινό (κοινό μεσογειακό), παρουσιάζει τα ακόλουθα χαρακτηριστικά:
      Φυσικά

                  Σχήμα

                  :

                  Σφαιρικό, πεπλατυσμένο στους πόλους

                  Βάρος

                  :

                  60 – 150 gr

                  Μέγεθος

                  :

                  55 – 70 mm

                  Φλοιός

                  :

                  1,5 - 3,5 mm, εύκολα αποσπώμενος από τη σάρκα.

                  Αριθμός καρπόφυλλων

                  :

                  7 - 14, εύκολα διαχωριζόμενα.

                  Αριθμός σπερμάτων

                  :

                  8 - 24 μικρά, πολυεμβρυονικά ενδοσπέρματα.

            Οργανοληπτικά
      Ο καρπός έχει χρώμα κιτρινοπορτοκαλί, σάρκα τρυφερή, γευστική, με έντονο άρωμα, σχετικά τραχεία μεμβράνη και χρώμα ελαφρώς πορτοκαλί.
      Χημικά

                  Περιεκτικότητα σε χυμό:

                  :

                  33 - 45%

                  Συγκέντρωση σακχάρων

                  :

                  > 9,0 Brix

                  Οξύτητα

                  :

                  0,7 - 1,75 %

                  Σάκχαρα/Οξέα (Δείκτης ωριμότητας)

                  :

                  7,5 – 1

            Αιθέρια έλαια
      Ενδεικτικά αναφέρονται: α-θουιένιο, α-πινένιο, καμφένιο, β-πινένιο, β-μυρκένιο, ο-μεθυλανισόλη, p-κυμένιο, d-λιμονένιο, γ-τερπινένιο, λιναλοόλη, β-καρυοφυλλένιο. Το κύριο συστατικό με τη μεγαλύτερη συγκέντρωση είναι το d-λιμονένιο και ακολουθεί το γ-τερπινένιο. Τα αιθέρια έλαια εξάγονται από ολόκληρο τον καρπό ή μόνο από τη φλούδα με μηχανικές μεθόδους και η ποσότητα που εξάγεται, εξαρτάται από ποικίλους παράγοντες, όπως ο βαθμός ωριμότητας του καρπού, το μέγεθός του και η μέθοδος που χρησιμοποιείται.
      3.3.   Πρώτες ύλες (μόνο για μεταποιημένα προϊόντα)

      —
      3.4.   Ζωοτροφές (μόνο για προϊόντα ζωικής προέλευσης)

      —
      3.5.   Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής

      Η καλλιέργεια, η παραγωγή, η συγκομιδή, η διαλογή και η κατά μέγεθος τυποποίηση του προϊόντος «Μανταρίνι Χίου» πρέπει να εκτελούνται εντός της γεωγραφικής περιοχής των νησιών Χίου, Ψαρών και Οινουσσών.
      3.6.   Ειδικοί κανόνες για τον τεμαχισμό, το τρίψιμο, τη συσκευασία κ.λπ.

      —
      3.7.   Ειδικοί κανόνες για την επισήμανση

      H επισήμανση για το μεταποιημένο «Μανταρίνι Χίου», όπως γλυκίσματα, χυμοί κ.λπ., καθώς και για τα παράγωγά του, όπως είναι το αιθέριο έλαιο, θα πρέπει να είναι σύμφωνη με την «Ανακοίνωση της Επιτροπής – Κατευθυντήριες γραμμές σχετικά με την επισήμανση των τροφίμων στα οποία χρησιμοποιούνται ως συστατικά προϊόντα με ΠΟΠ ή ΠΓΕ» (ΕΕ C 341 της 16.12.2010, σ. 3 και 4).
      4.   Συνοπτική οριοθέτηση της γεωγραφικής περιοχής

      Η προστασία της ονομασίας ζητείται για τα νησιά Χίο, Ψαρά και Οινούσσες.
      5.   Δεσμός με τη γεωγραφική περιοχή

      5.1.   Ιδιαιτερότητα της γεωγραφικής περιοχής

         Εδαφικά στοιχεία - Το γεωλογικό υπόβαθρο χαρακτηρίζεται από αλουβιακές αποθέσεις από την αποσάθρωση ασβεστολιθικών πετρωμάτων. Τα περισσότερα εδάφη είναι αργιλοπηλώδη, πλούσια σε ολικό και ενεργό ασβέστιο (CaCO3), εδαφικοί παράγοντες που είναι ευνοϊκοί για την καλλιέργεια του «Μανταρίνι Χίου».

         Κλιματικά στοιχεία – Το κλίμα της περιοχής χαρακτηρίζεται από:

                  την παρουσία ετήσιων ανέμων (μελτέμια, που στη Μεσόγειο εμφανίζονται μόνο στο Αιγαίο) που ενισχύουν τη θερμική σταθερότητα (τονίζοντας έτσι την ηπιότητα του κλίματος και προστατεύοντας σε γενικές γραμμές τους καρπούς από παγετό) και δρουν ως νεφοδιαλύτες,

                  τη μεγάλη ηλιοφάνεια, καθ’ όλη τη διάρκεια του έτους (η Χίος έχει τις περισσότερες ώρες χωρίς νέφη σε όλη τη χώρα) και ειδικά την περίοδο των ετησίων ανέμων (μελτέμια), οπότε σημειώνονται οι μέγιστες τιμές διάρκειας της ηλιοφάνειας, και

                  μικρό ετήσιο θερμομετρικό εύρος και, κατ’ επέκταση, ήπιους και σύντομους χειμώνες και δροσερά καλοκαίρια.

            Το προαναφερόμενο κλιματικό προφίλ σε συνδυασμό α) με τη διατήρηση υψηλών θερμοκρασιών των επιφανειακών υδάτων (> 22°C), ακόμη και το φθινόπωρο, β) με την τοπολογία των κτημάτων που επιτρέπει μεγαλύτερη ηλιακή έκθεση και γ) με το εδαφολογικό προφίλ που αναφέρεται σε προηγούμενο σημείο, έχουν επιδράσει στο μέγεθος και την ποιότητα των παραγόμενων καρπών, καθώς η παραγωγή υψηλού ποσοστού σακχάρου, λόγω μεγάλης ηλιακής έκθεσης με θερμές ημέρες που ενισχύουν τη φωτοσύνθεση, και η ταχεία διάσπαση οξέων λόγω των θερμών νυχτών, συντελούν σε αυξημένο δείκτη ωριμότητας
      Σάκχαρα
      Οξύτητα σε κιτρικό οξύ
      και, συνεπώς, γλυκιάς γεύσης και εμφάνισης έντονου αρώματος.

         Ανθρωπογενή στοιχεία – Η καλλιέργεια του προϊόντος «Μανταρίνι Χίου», εκτός από γεωργική δραστηριότητα, η οποία εφαρμόστηκε αδιάκοπα επί σειρά πολλών δεκαετιών, με τις αναγκαίες προσαρμογές, αποτέλεσε και την αφετηρία για τη διαμόρφωση κατάλληλων κατασκευών και πρακτικών που την εξυπηρετούσαν πληρέστερα, τα οποία συνοψίζονται ως ακολούθως:

                  —

                  Στην ιδιαίτερη αρχιτεκτονική πολλών κτιρίων-οικιών των κατόχων των γεωργικών εκμεταλλεύσεων, τα οποία βρίσκονται εντός των οπωρώνων και είναι συνήθως διώροφα για την καλύτερη εποπτεία της καλλιέργειας.

                  —

                  Στον τρόπο άρδευσης, με αυλάκια και μάγγανο που αντλούσε νερό πολύ καλής ποιότητας από πηγάδι. Σημειώνεται ότι τα αρδευτικά συστήματα του νησιού αναπτύχθηκαν τον 14ο αιώνα από τους Γενοβέζους, οι οποίοι κατασκεύασαν και αποστραγγιστικά συστήματα, μοναδικά για τον κόσμο εκείνης της εποχής.

                  —

                  Στις επιδέξιες τεχνικές συγκομιδής που αναπτύχθηκαν. Σύμφωνα με αρκετούς, μόνο οι Χιώτες ήξεραν στην Ελλάδα να κόβουν τους καρπούς τεχνικά, να κόβουν δηλαδή τους καρπούς από το δέντρο με τη χρήση ψαλιδιών και στη συνέχεια να κόβουν το μίσχο τους βαθιά, αφήνοντας πάνω στον καρπό μόνο τον ποδίσκο, προκειμένου να αποφεύγονται οι τραυματισμοί μεταξύ των καρπών στους κουβάδες και στα κιβώτια μεταφοράς τους από μίσχους που έμεναν μακρύτεροι.

                  —

                  Στις πρακτικές και μεθόδους λίπανσης της καλλιέργειας που καθιερώθηκαν, μεταξύ των οποίων ήταν η γενικευμένη χρήση κοπριάς από βοοειδή, αιγοπρόβατα και πουλερικά που εκτρέφονταν παράλληλα από τους εσπεριδοκαλλιεργητές. Η πρακτική της χρήσης της κοπριάς, αν και παραμένει μία από τις βασικές επιλογές θρέψης των δέντρων, βαίνει μειούμενη, λόγω της έλλειψης επαρκών ποσοτήτων.

                  —

                  Στις τεχνικές και πρακτικές παγετοπροστασίας που υιοθετήθηκαν, μεταξύ των οποίων περιλαμβάνονται οι ελεγχόμενες φωτιές, τα «τοιχογύρια» (τοίχοι περίφραξης) και η μεγάλη πυκνότητα φύτευσης των δέντρων, με τις μικρότερες αποστάσεις των δέντρων να είναι στα 2-2,5 μέτρα (περίπου 100 δέντρα ανά στρέμμα).

            5.2.   Ιδιοτυπία του προϊόντος

      Το «Μανταρίνι Χίου» είναι ένα από τα πιο φημισμένα αγροτικά παραδοσιακά προϊόντα της Ελλάδας, ενώ σε επίπεδο νομού, μαζί με τη «Μαστίχα Χίου» ΠΟΠ, είναι τα σημαντικότερα προϊόντα. Είναι περιζήτητο λόγω της ιδιαίτερης γεύσης του και του έντονου, χαρακτηριστικού αρώματός του. Η ποικιλία των μανταρινιών που παράγεται στη Χίο είναι μοναδική. Λέγεται μάλιστα ότι είναι μια από τις καλύτερες και τις πιο αρωματικές στον κόσμο. Ακόμα και τα άγουρα μανταρίνια είναι τόσο ευωδιαστά, ώστε όταν τα τρώει κανείς γίνεται αντιληπτός αργότερα γιατί τον προδίδει το μεγάλης διάρκειας άρωμά τους. Τόσο έντονο είναι το άρωμα που ξεχειλίζει από τους οπωρώνες με «Μανταρίνι Χίου» ώστε η Χίος να έχει γίνει γνωστή εντός και εκτός των συνόρων της Ελλάδας ως «μυροβόλος Χίος». Ο χαρακτηρισμός αυτός δεν προκαλεί καμία έκπληξη στους επισκέπτες, αφού φήμες λένε ότι τα αρώματα του Κάμπου τους αγγίζουν από τη θάλασσα ακόμα, από την πρώτη κιόλας στιγμή που θα ξεκινήσουν την περιήγησή τους στον πράσινο πυρήνα του νησιού.
      Ως βάση λοιπόν για την υποψηφιότητα του «Μανταρίνι Χίου» για προϊόν ΠΓΕ έχει χρησιμοποιηθεί η φήμη του που στηρίζεται σε συγκεκριμένη ποιότητα. Ο όρος «Μανταρίνι Χίου» καθιερώθηκε στην αγορά των νωπών φρούτων από τα τέλη του 19ου αιώνα ως μηχανισμός αναγνώρισης και αναζήτησης ενός περιζήτητου, ιδιότυπου προϊόντος που είχε έντονα χαρακτηριστικό άρωμα και ιδιαίτερη γεύση και που καλλιεργούνταν στη Χίο υπό συνθήκες που συνέβαλλαν στην απόκτηση ιδιαίτερης εμπορικής αξίας.
      Για τη διατήρηση των ιδιαίτερων χαρακτηριστικών του καρπού, πραγματοποιούνταν κατά το παρελθόν και το «χάρτωμα» των καρπών, δηλαδή η χρησιμοποίηση του χαρτιού για τη μετασυλλεκτική συντήρηση του «Μανταρίνι Χίου», η οποία ήταν ανακάλυψη των καλλιεργητών της Χίου και δε χρησιμοποιούνταν σε κανένα άλλο μέρος της Ελλάδος. Η παλαιότερη γραπτή μαρτυρία για το χάρτωμα στη Χίο είναι του Γάλλου Ad. Testevuide στο γαλλικό ταξιδιωτικό περιοδικό Le tour du Monde, το 1878.
      5.3.   Αιτιώδης σχέση που συνδέει τη γεωγραφική περιοχή με την ποιότητα ή τα χαρακτηριστικά του προϊόντος (για τις ΠΟΠ) ή με μια συγκεκριμένη ιδιότητα, τη φήμη ή άλλα χαρακτηριστικά του προϊόντος (για τις ΠΓΕ)

      Η εξαιρετική φήμη που διαθέτει το προϊόν είναι το συνδυαστικό αποτέλεσμα των ιδιαίτερων εγγενών χαρακτηριστικών του και των αποτελεσματικών ανθρωπογενών παρεμβάσεων.
      Σε κάθε περίπτωση, το «Μανταρίνι Χίου» έχει τύχει μεγάλης εκτίμησης εκ μέρους των καταναλωτών εντός και εκτός των ελληνικών συνόρων, ιδιαίτερα λόγω του χαρακτηριστικού αρώματος και της ιδιαίτερης γεύσης του, στοιχεία τα οποία συνέβαλαν ιδίως κατά το παρελθόν στην άνθηση της τοπικής οικονομίας και στην ανάπτυξη του εμπορίου με χώρες της Ευρώπης (Τσεχοσλοβακία, Βουλγαρία, Ρουμανία, Σερβία, Πολωνία, Γερμανία). Τα ανωτέρω μνημονεύονται σε πλήθος αναφορών από σημαντικούς περιηγητές (Galland, Testevuide, Ζολώτας, Τομπάζης, Σγουρός και Σωτηριάδου).
      Στην ανωτέρω φήμη, σημαντική είναι και η συνεισφορά του φυσικού περιβάλλοντος, το οποίο, κατά κύριο λόγο, προσδιορίζεται από το εδαφολογικό και κλιματολογικό προφίλ της περιοχής, ενώ για τη διάδοση των ιδιαίτερων χαρακτηριστικών του προϊόντος συνέβαλε ουσιαστικά η λειτουργική ένταξη της καλλιέργειας στο ευρύτερο οικονομικό και εμπορικό περιβάλλον της τοπικής κοινωνίας.
      Τέλος σημειώνεται ότι η φήμη του προϊόντος «Μανταρίνι Χίου» οφείλεται σε σημαντικό βαθμό και στα ιδιαίτερα χαρακτηριστικά της γεωγραφικής περιοχής που καλλιεργείται, γι’ αυτό δεν είναι τυχαία η απόδοση, στο νησί της Χίου, του χαρακτηρισμού «μυροβόλος Χίος».

         Παραπομπή στη δημοσίευση των προδιαγραφών

      (Άρθρο 5 παράγραφος 7 του κανονισμού (ΕΚ) αριθ. 510/2006)
      http://www.minagric.gr/greek/data/Allin1_for%20CD01.pdf


title: Εκτελεστικός κανονισμός (ΕΕ) αριθ. 993/2013 της Επιτροπής, της 15ης Οκτωβρίου 2013 , για τον καθορισμό των εισαγωγικών δασμών στον τομέα των σιτηρών οι οποίοι εφαρμόζονται από τη 16η Οκτωβρίου 2013

text:
               16.10.2013

               EL

               Επίσημη Εφημερίδα της Ευρωπαϊκής Ένωσης

               L 275/49

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 993/2013 ΤΗΣ ΕΠΙΤΡΟΠΉΣ
   της 15ης Οκτωβρίου 2013
   για τον καθορισμό των εισαγωγικών δασμών στον τομέα των σιτηρών οι οποίοι εφαρμόζονται από τη 16η Οκτωβρίου 2013
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΕ) αριθ. 642/2010 της Επιτροπής, της 20ής Ιουλίου 2010, για τις λεπτομέρειες εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους εισαγωγικούς δασμούς στον τομέα των σιτηρών (2), και ιδίως το άρθρο 2 παράγραφος 1,
   Εκτιμώντας τα ακόλουθα:

               (1)

               Το άρθρο 136 παράγραφος 1 του κανονισμού (ΕΚ) αριθ. 1234/2007 προβλέπει ότι, για τα προϊόντα που υπάγονται στους κωδικούς ΣΟ 1001 19 00, 1001 11 00, ex 1001 91 20 (σιτάρι μαλακό, για σπορά), ex 1001 99 00 (σιτάρι μαλακό, εκλεκτής ποιότητας, εκτός από αυτό που προορίζεται για σπορά), 1002 10 00, 1002 90 00, 1005 10 90, 1005 90 00, 1007 10 90 και 1007 90 00, ο εισαγωγικός δασμός ισούται με την τιμή παρέμβασης που ισχύει για τα προϊόντα αυτά κατά την εισαγωγή τους, προσαυξημένη κατά 55 % μείον την τιμή εισαγωγής cif που εφαρμόζεται στο συγκεκριμένο φορτίο. Ωστόσο, ο δασμός αυτός δεν επιτρέπεται να υπερβαίνει τον συντελεστή δασμού του κοινού δασμολογίου.

               (2)

               Το άρθρο 136 παράγραφος 2 του κανονισμού (ΕΚ) αριθ. 1234/2007 προβλέπει ότι, για τον υπολογισμό του εισαγωγικού δασμού που αναφέρεται στην παράγραφο 1 του εν λόγω άρθρου, καθορίζονται σε τακτικά διαστήματα αντιπροσωπευτικές τιμές εισαγωγής cif για τα προϊόντα αυτά.

               (3)

               Σύμφωνα με το άρθρο 2 παράγραφος 2 του κανονισμού (ΕΕ) αριθ. 642/2010, η τιμή που πρέπει να λαμβάνεται υπόψη για τον υπολογισμό του εισαγωγικού δασμού για τα προϊόντα που υπάγονται στους κωδικούς ΣΟ 1001 19 00, 1001 11 00, ex 1001 91 20 (σιτάρι μαλακό, για σπορά), ex 1001 99 00 (σιτάρι μαλακό, εκλεκτής ποιότητας, εκτός από αυτό που προορίζεται για σπορά), 1002 10 00, 1002 90 00, 1005 10 90, 1005 90 00, 1007 10 90 και 1007 90 00, είναι η ημερήσια αντιπροσωπευτική τιμή εισαγωγής cif η οποία ορίζεται βάσει της μεθόδου που προβλέπεται στο άρθρο 5 του εν λόγω κανονισμού.

               (4)

               Είναι σκόπιμο να καθοριστούν οι εισαγωγικοί δασμοί για την περίοδο από τη 16η Οκτωβρίου 2013, οι οποίοι θα ισχύουν έως τον εκ νέου καθορισμό τους.

               (5)

               Λόγω της ανάγκης να διασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Από τη 16η Οκτωβρίου 2013, οι εισαγωγικοί δασμοί στον τομέα των σιτηρών, οι οποίοι αναφέρονται στο άρθρο 136 παράγραφος 1 του κανονισμού (ΕΚ) αριθ. 1234/2007, καθορίζονται στο παράρτημα I του παρόντος κανονισμού βάσει των στοιχείων του παραρτήματος II.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Οκτωβρίου 2013.

            Για την Επιτροπή, εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 187 της 21.7.2010, σ. 5.

      ΠΑΡΑΡΤΗΜΑ I

         Εισαγωγικοί δασμοί για τα προϊόντα που αναφέρονται στο άρθρο 136 παράγραφος 1 του κανονισμού (ΕΚ) αριθ. 1234/2007, οι οποίοι εφαρμόζονται από τη 16η Οκτωβρίου 2013

                  Κωδικός ΣΟ

                  Περιγραφή των εμπορευμάτων

                  Εισαγωγικός δασμός (1)

                  (EUR/t)

                  1001 19 00
                  1001 11 00

                     ΣΙΤΑΡΙ σκληρό εκλεκτής ποιότητας

                  0,00

                  μέσης ποιότητας

                  0,00

                  βασικής ποιότητας

                  0,00

                  ex 1001 91 20

                     ΣΙΤΑΡΙ μαλακό, για σπορά

                  0,00

                  ex 1001 99 00

                     ΣΙΤΑΡΙ μαλακό εκλεκτής ποιότητας, εκτός από αυτό που προορίζεται για σπορά

                  0,00

                  1002 10 00
                  1002 90 00

                     ΣΙΚΑΛΗ

                  0,00

                  1005 10 90

                     ΚΑΛΑΜΠΟΚΙ για σπορά, εκτός από το υβρίδιο

                  0,00

                  1005 90 00

                     ΚΑΛΑΜΠΟΚΙ, εκτός από αυτό που προορίζεται για σπορά (2)

                  0,00

                  1007 10 90
                  1007 90 00

                     ΣΟΡΓΟ σε κόκκους, εκτός από το υδρίδιο που προορίζεται για σπορά

                  0,00

         (1)  Κατ’ εφαρμογή του άρθρου 2 παράγραφος 4 του κανονισμού (ΕΕ) αριθ. 642/2010, ο εισαγωγέας μπορεί να τύχει μείωσης των δασμών κατά:

                  —

                  3 ευρώ/τόνο, εάν το λιμάνι εκφόρτωσης βρίσκεται στη Μεσόγειο Θάλασσα (πέρα από τα στενά του Γιβραλτάρ) ή στον Εύξεινο Πόντο, εάν τα εμπορεύματα φθάνουν στην Ένωση από τον Ατλαντικό Ωκεανό ή μέσω της διώρυγας του Σουέζ,

                  —

                  2 ευρώ/τόνο, εάν το λιμάνι εκφόρτωσης βρίσκεται στη Δανία, στην Εσθονία, στην Ιρλανδία, στη Λετονία, στη Λιθουανία, στην Πολωνία, στη Φινλανδία, στη Σουηδία, στο Ηνωμένο Βασίλειο ή από την πλευρά του Ατλαντικού της Ιβηρικής Χερσονήσου, εάν τα εμπορεύματα φθάνουν στην Ένωση από τον Ατλαντικό Ωκεανό.

         (2)  Ο εισαγωγέας μπορεί να τύχει κατ’ αποκοπή μείωσης 24 ευρώ ανά τόνο όταν πληρούνται οι προϋποθέσεις που καθορίζονται στο άρθρο 3 του κανονισμού (EE) αριθ. 642/2010.

      ΠΑΡΑΡΤΗΜΑ II

         Στοιχεία υπολογισμού των δασμών που καθορίζονται στο παράρτημα I

      1.10.2013-14.10.2013

                  1.

                  Μέσοι όροι κατά την περίοδο αναφοράς που αναφέρεται στο άρθρο 2 παράγραφος 2 του κανονισμού (ΕΕ) αριθ. 642/2010:

                              (EUR/t)

                              Μαλακός σίτος (1)

                              Καλαμπόκι

                              Σκληρό σιτάρι, εκλεκτής ποιότητας

                              Σκληρό σιτάρι, μέσης ποιότητας (2)

                              Σκληρό σιτάρι, χαμηλής ποιότητας (3)

                              Χρηματιστήριο

                              Minnéapolis

                              Chicago

                              —

                              —

                              —

                              Τιμή

                              217,22

                              127,86

                              —

                              —

                              —

                              Τιμή fob USA

                              —

                              —

                              219,54

                              209,54

                              189,54

                              Πριμοδότηση για τον Κόλπο

                              —

                              23,43

                              —

                              —

                              —

                              Πριμοδότηση για τις Μεγάλες Λίμνες

                              30,63

                              —

                              —

                              —

                              —

                  2.

                  Μέσοι όροι κατά την περίοδο αναφοράς που αναφέρεται στο άρθρο 2 παράγραφος 2 του κανονισμού (ΕΕ) αριθ. 642/2010:

                              Ναύλος/κόστος: Κόλπος του Μεξικού — Ρότερνταμ:

                              17,59 EUR/t

                              Ναύλος/κόστος: Μεγάλες Λίμνες — Ρότερνταμ:

                              49,80 EUR/t

         (1)  Θετική πριμοδότηση 14 ευρώ/τόνο ενσωματωμένη [άρθρο 5 παράγραφος 3 του κανονισμού (ΕΕ) αριθ. 642/2010].

         (2)  Αρνητική πριμοδότηση 10 ευρώ/τόνο [άρθρο 5 παράγραφος 3 του κανονισμού (ΕΕ) αριθ. 642/2010].

         (3)  Αρνητική πριμοδότηση 30 ευρώ/τόνο [άρθρο 5 παράγραφος 3 του κανονισμού (ΕΕ) αριθ. 642/2010].


title: Εκτελεστικός κανονισμός (ΕΕ) αριθ. 646/2013 της Επιτροπής, της 4ης Ιουλίου 2013 , σχετικά με την τροποποίηση του κανονισμού (ΕΚ) αριθ. 2580/2001 του Συμβουλίου για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας

text:
               6.7.2013

               EL

               Επίσημη Εφημερίδα της Ευρωπαϊκής Ένωσης

               L 187/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 646/2013 ΤΗΣ ΕΠΙΤΡΟΠΉΣ
   της 4ης Ιουλίου 2013
   σχετικά με την τροποποίηση του κανονισμού (ΕΚ) αριθ. 2580/2001 του Συμβουλίου για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 2580/2001 του Συμβουλίου, της 27ης Δεκεμβρίου 2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας (1), και ιδίως το άρθρο 7,
   Εκτιμώντας τα ακόλουθα:

               (1)

               Στο παράρτημα του κανονισμού (ΕΚ) αριθ. 2580/2001 απαριθμούνται οι αρμόδιες αρχές στις οποίες πρέπει να απευθύνονται πληροφορίες και αιτήματα σχετικά με τα μέτρα που προβλέπονται από τον εν λόγω κανονισμό.

               (2)

               Η Λετονία ζήτησε να τροποποιηθούν τα στοιχεία τα σχετικά με τις διευθύνσεις των αρμόδιων αρχών της.

               (3)

               Επομένως, το παράρτημα του κανονισμού (ΕΚ) αριθ. 2580/2001 θα πρέπει να επικαιροποιηθεί ανάλογα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΚ) αριθ. 2580/2001 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Ιουλίου 2013.

            Για την Επιτροπή, εξ ονόματος του Προέδρου,

            Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 344 της 28.12.2001, σ. 70.

      ΠΑΡΑΡΤΗΜΑ
      Το παράρτημα του κανονισμού (ΕΚ) αριθ. 2580/2001 τροποποιείται ως εξής:
      Τα στοιχεία της διεύθυνσης στον τίτλο «Λετονία» αντικαθίστανται από τα εξής:

                     ‘Latvijas Republikas Ārlietu Ministrija

                     K.Valdemāra iela 3

                     Rīga LV-1395, Latvija

                     Τηλ.: (+371) 67 016 201

                     Φαξ: (+371) 67 828 121

                     mfa.cha@mfa.gov.lv

                     Noziedzīgi iegūtu līdzekļu legalizācijas novēršanas dienests

                     Raiņa bulvāris 15

                     Rīga LV-1050, Latvija

                     Τηλ.: (+371) 67 044 430

                     Φαξ: (+371) 67 324 497

                     kd@kd.gov.lv’


title: Εκτελεστικός κανονισμός (ΕΕ) 2017/756 της Επιτροπής, της 28ης Απριλίου 2017, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               29.4.2017

               EL

               Επίσημη Εφημερίδα της Ευρωπαϊκής Ένωσης

               L 113/40

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/756 ΤΗΣ ΕΠΙΤΡΟΠΉΣ
   της 28ης Απριλίου 2017
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Απριλίου 2017.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  EG

                  288,4

                  MA

                  99,5

                  TR

                  115,6

                  ZZ

                  167,8

                  0707 00 05

                  MA

                  79,4

                  TR

                  147,7

                  ZZ

                  113,6

                  0709 93 10

                  TR

                  140,9

                  ZZ

                  140,9

                  0805 10 22 , 0805 10 24 , 0805 10 28

                  EG

                  50,0

                  IL

                  141,6

                  MA

                  55,7

                  TR

                  41,8

                  ZA

                  43,6

                  ZZ

                  66,5

                  0805 50 10

                  EG

                  56,5

                  TR

                  54,0

                  ZZ

                  55,3

                  0808 10 80

                  AR

                  227,9

                  BR

                  112,9

                  CL

                  124,5

                  NZ

                  146,7

                  US

                  116,7

                  ZA

                  81,8

                  ZZ

                  135,1

                  0808 30 90

                  AR

                  168,8

                  CL

                  142,4

                  CN

                  98,4

                  NZ

                  206,0

                  ZA

                  116,8

                  ZZ

                  146,5

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 778/2014 της Επιτροπής, της 16ης Ιουλίου 2014 , σχετικά με την έκδοση πιστοποιητικών εισαγωγής σκόρδου για την υποπερίοδο από την 1η Σεπτεμβρίου 2014 έως τις 30 Νοεμβρίου 2014

text:
                  17.7.2014

                  EL

                  Επίσημη Εφημερίδα της Ευρωπαϊκής Ένωσης

                  L 210/15

         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) αριθ. 778/2014 ΤΗΣ ΕΠΙΤΡΟΠΗΣ
         της 16ης Ιουλίου 2014
         σχετικά με την έκδοση πιστοποιητικών εισαγωγής σκόρδου για την υποπερίοδο από την 1η Σεπτεμβρίου 2014 έως τις 30 Νοεμβρίου 2014
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188,
         Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
         Εκτιμώντας τα ακόλουθα:

                     (1)

                     Ο κανονισμός (ΕΚ) αριθ. 341/2007 της Επιτροπής (3) αφορά το άνοιγμα και τον τρόπο διαχείρισης δασμολογικών ποσοστώσεων και καθιερώνει σύστημα πιστοποιητικών εισαγωγής και πιστοποιητικών καταγωγής για τα σκόρδα και ορισμένα άλλα γεωργικά προϊόντα που εισάγονται από τρίτες χώρες.

                     (2)

                     Οι ποσότητες για τις οποίες υποβλήθηκαν αιτήσεις πιστοποιητικών «A» από παραδοσιακούς εισαγωγείς και από νέους εισαγωγείς κατά τη διάρκεια των πρώτων επτά ημερών του μήνα Ιουλίου του 2014, δυνάμει του άρθρου 10 παράγραφος 1 του κανονισμού (ΕΚ) αριθ. 341/2007, υπερβαίνουν τις διαθέσιμες ποσότητες για τα προϊόντα καταγωγής Κίνας.

                     (3)

                     Πρέπει, συνεπώς, να καθοριστεί, σύμφωνα με το άρθρο 7 παράγραφος 2 του κανονισμού (ΕΚ) αριθ. 1301/2006, σε ποιον βαθμό μπορούν να ικανοποιηθούν οι αιτήσεις πιστοποιητικών «A» που διαβιβάστηκαν στην Επιτροπή το αργότερο έως τη δέκατη τέταρτη ημέρα του μήνα Ιουλίου του 2014, κατ' εφαρμογή του άρθρου 12 του κανονισμού (ΕΚ) αριθ. 341/2007.

                     (4)

                     Για να εξασφαλιστεί η αποτελεσματική διαχείριση της διαδικασίας έκδοσης πιστοποιητικών εισαγωγής, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Οι αιτήσεις πιστοποιητικών εισαγωγής «A» που υποβλήθηκαν δυνάμει του άρθρου 10 παράγραφος 1 του κανονισμού (ΕΚ) αριθ. 341/2007 κατά τη διάρκεια των εφτά πρώτων ημερών του μήνα Ιουλίου του 2014 και διαβιβάστηκαν στην Επιτροπή το αργότερο έως τη δέκατη τέταρτη ημέρα του μήνα Ιουλίου του 2014 ικανοποιούνται με βάση τα ποσοστά των αιτούμενων ποσοτήτων που αναφέρονται στο παράρτημα του παρόντος κανονισμού.

            Άρθρο 2
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 16 Ιουλίου 2014.

                  Για την Επιτροπή,

                  εξ ονόματος του Προέδρου,

               Jerzy PLEWA

                  Γενικός Διευθυντής Γεωργίας και Αγροτικής Ανάπτυξης

            (1)  ΕΕ L 347 της 20.12.2013, σ. 671.

            (2)  ΕΕ L 238 της 1.9.2006, σ. 13.

            (3)  Κανονισμός (ΕΚ) αριθ. 341/2007 της Επιτροπής, της 29ης Μαρτίου 2007, σχετικά με το άνοιγμα και τον τρόπο διαχείρισης δασμολογικών ποσοστώσεων καθώς και την καθιέρωση καθεστώτος πιστοποιητικών εισαγωγής και πιστοποιητικών καταγωγής για τα σκόρδα και ορισμένα άλλα γεωργικά προϊόντα που εισάγονται από τρίτες χώρες (ΕΕ L 90 της 30.3.2007, σ. 12).

            ΠΑΡΑΡΤΗΜΑ

                        Καταγωγή

                        Αύξων αριθμός

                        Συντελεστής κατανομής

                        Αργεντινή

                                    —

                                    Παραδοσιακοί εισαγωγείς

                        09.4104

                        X

                                    —

                                    Νέοι εισαγωγείς

                        09.4099

                        X

                        Κίνα

                                    —

                                    Παραδοσιακοί εισαγωγείς

                        09.4105

                        54,563852 %

                                    —

                                    Νέοι εισαγωγείς

                        09.4100

                        0,424206 %

                        Άλλες τρίτες χώρες

                                    —

                                    Παραδοσιακοί εισαγωγείς

                        09.4106

                        —

                                    —

                                    Νέοι εισαγωγείς

                        09.4102

                        —

                        «X»

                        :

                        Για την καταγωγή αυτή, δεν υπάρχει ποσόστωση για την εν λόγω υποπερίοδο.

                        «—»

                        :

                        Δεν διαβιβάστηκε στην Επιτροπή καμία αίτηση πιστοποιητικού.


title: Εκτελεστικός κανονισμός (ΕΕ) 2016/405 της Επιτροπής, της 18ης Μαρτίου 2016, για τον καθορισμό των ποσοτήτων που πρέπει να προστεθούν στην ποσότητα που καθορίστηκε για την υποπερίοδο από την 1η Ιουλίου έως τις 30 Σεπτεμβρίου 2016 στο πλαίσιο των δασμολογικών ποσοστώσεων που ανοίχθηκαν με τον εκτελεστικό κανονισμό (ΕΕ) 2015/2077 για τα αυγά, τα προϊόντα αυγών και τις αυγοαλβουμίνες καταγωγής Ουκρανίας

text:
               19.3.2016

               EL

               Επίσημη Εφημερίδα της Ευρωπαϊκής Ένωσης

               L 74/30

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/405 ΤΗΣ ΕΠΙΤΡΟΠΉΣ
   της 18ης Μαρτίου 2016
   για τον καθορισμό των ποσοτήτων που πρέπει να προστεθούν στην ποσότητα που καθορίστηκε για την υποπερίοδο από την 1η Ιουλίου έως τις 30 Σεπτεμβρίου 2016 στο πλαίσιο των δασμολογικών ποσοστώσεων που ανοίχθηκαν με τον εκτελεστικό κανονισμό (ΕΕ) 2015/2077 για τα αυγά, τα προϊόντα αυγών και τις αυγοαλβουμίνες καταγωγής Ουκρανίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188 παράγραφοι 2 και 3,
   Εκτιμώντας τα ακόλουθα:

               (1)

               Με τον εκτελεστικό κανονισμό (ΕΕ) 2015/2077 της Επιτροπής (2) ανοίχθηκαν δασμολογικές ποσοστώσεις για την εισαγωγή προϊόντων του τομέα των αυγών και των αυγοαλβουμινών, καταγωγής Ουκρανίας.

               (2)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 7 Μαρτίου 2016, για την υποπερίοδο από την 1η Απριλίου έως τις 30 Ιουνίου 2016 είναι μικρότερες από τις διαθέσιμες ποσότητες. Ως εκ τούτου, κρίνεται σκόπιμο να προσδιοριστούν οι ποσότητες για τις οποίες δεν υποβλήθηκαν αιτήσεις και να προστεθούν στην ποσότητα που καθορίζεται για την επόμενη υποπερίοδο ποσόστωσης.

               (3)

               Για να εξασφαλιστεί η αποτελεσματικότητα του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι ποσότητες για τις οποίες δεν υποβλήθηκαν αιτήσεις πιστοποιητικών εισαγωγής δυνάμει του εκτελεστικού κανονισμού (ΕΕ) 2015/2077 και οι οποίες πρέπει να προστεθούν στην υποπερίοδο από την 1η Ιουλίου έως τις 30 Σεπτεμβρίου 2016, προβλέπονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Μαρτίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Εκτελεστικός κανονισμός (ΕΕ) 2015/2077 της Επιτροπής, της 18ης Νοεμβρίου 2015, σχετικά με το άνοιγμα και τον τρόπο διαχείρισης ενωσιακών δασμολογικών ποσοστώσεων εισαγωγής για τα αυγά, τα προϊόντα αυγών και τις αυγοαλβουμίνες καταγωγής Ουκρανίας (ΕΕ L 302 της 19.11.2015, σ. 57).

      ΠΑΡΑΡΤΗΜΑ

                  Αύξων αριθμός

                  Ποσότητες για τις οποίες δεν υποβλήθηκαν αιτήσεις και οι οποίες πρέπει να προστεθούν στις διαθέσιμες ποσότητες για την υποπερίοδο από την 1η Ιουλίου έως τις 30 Σεπτεμβρίου 2016
                  (σε kg ισοδύναμων αυγών με κέλυφος)

                  09.4275

                  750 000

                  09.4276

                  1 500 000


title: Εκτελεστικός κανονισμός (ΕΕ) αριθ. 274/2012 της Επιτροπής, της 27ης Μαρτίου 2012 , για την τροποποίηση του κανονισμού (ΕΚ) αριθ. 1152/2009 για την επιβολή ειδικών όρων που διέπουν την εισαγωγή ορισμένων τροφίμων από ορισμένες τρίτες χώρες λόγω του κινδύνου μόλυνσης από αφλατοξίνες  Κείμενο που παρουσιάζει ενδιαφέρον για τον ΕΟΧ

text:
               28.3.2012

               EL

               Επίσημη Εφημερίδα της Ευρωπαϊκής Ένωσης

               L 90/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 274/2012 ΤΗΣ ΕΠΙΤΡΟΠΉΣ
   της 27ης Μαρτίου 2012
   για την τροποποίηση του κανονισμού (ΕΚ) αριθ. 1152/2009 για την επιβολή ειδικών όρων που διέπουν την εισαγωγή ορισμένων τροφίμων από ορισμένες τρίτες χώρες λόγω του κινδύνου μόλυνσης από αφλατοξίνες
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1), και ιδίως το άρθρο 53 παράγραφος 1 στοιχείο β) σημείο ii),
   Εκτιμώντας τα ακόλουθα:

               (1)

               Το άρθρο 53 του κανονισμού (ΕΚ) αριθ. 178/2002 προβλέπει τη δυνατότητα θέσπισης κατάλληλων μέτρων έκτακτης ανάγκης από την Επιτροπή όταν είναι προφανές ότι τα τρόφιμα ή οι ζωοτροφές που εισάγονται από τρίτη χώρα είναι πιθανό να αποτελέσουν σοβαρό κίνδυνο για την ανθρώπινη υγεία, την υγεία των ζώων ή το περιβάλλον και ο κίνδυνος αυτός δεν μπορεί να περιοριστεί ικανοποιητικά με τα μέτρα που λαμβάνουν μεμονωμένα τα κράτη μέλη.

               (2)

               Με τον κανονισμό (ΕΚ) αριθ. 1152/2009 της Επιτροπής (2) η Επιτροπή επέβαλε ειδικούς όρους στις εισαγωγές από ορισμένες τρίτες χώρες ορισμένων τροφίμων για τα οποία υπήρχαν ενδείξεις συχνής υπέρβασης των μέγιστων επιπέδων αφλατοξινών που προβλέπονται από τον κανονισμό (ΕΚ) αριθ. 1881/2006 της Επιτροπής (3).

               (3)

               Δεδομένου ότι ο κωδικός Συνδυασμένης Ονοματολογίας (ΣΟ) έχει αλλάξει για ορισμένες κατηγορίες τροφίμων που καλύπτονται από τον κανονισμό (ΕΚ) αριθ. 1152/2009, ενδείκνυται η αλλαγή στον εν λόγω κανονισμό των κωδικών ΣΟ αντίστοιχα.

               (4)

               Είναι σκόπιμο να ανακληθεί η μεταβατική διάταξη σχετικά με τα τρόφιμα που εισάγονται από τις Ηνωμένες Πολιτείες της Αμερικής, τα οποία δεν καλύπτονται από το Voluntary Aflatoxin Sampling Plan (πρόγραμμα εθελοντικής δειγματοληψίας αφλατοξίνης), επειδή είχε χορηγηθεί στους υπευθύνους επιχειρήσεων των ΗΠΑ επαρκές χρονικό διάστημα προκειμένου να εφαρμόσουν το Voluntary Aflatoxin Sampling Plan.

               (5)

               Βάσει του αριθμού και της φύσης των κοινοποιήσεων στο σύστημα ταχείας ειδοποίησης για τα τρόφιμα και τις ζωοτροφές, των όγκων εμπορικών συναλλαγών, του αποτελέσματος των επιθεωρήσεων του Γραφείου Τροφίμων και Κτηνιατρικών Θεμάτων και του αποτελέσματος των ελέγχων, η συχνότητα των δειγματοληψιών για έλεγχο θα πρέπει, σε μερικές περιπτώσεις, να περιοριστεί. Όσον αφορά τα φουντούκια από την Τουρκία και τα βραζιλιάνικα καρύδια από τη Βραζιλία, ο αριθμός των περιπτώσεων μη συμμόρφωσης κατά την εισαγωγή που έχουν καταγραφεί είναι πολύ μικρός. Κατά συνέπεια, είναι σκόπιμο να περιοριστεί η συχνότητα των ελέγχων για τα συγκεκριμένα τρόφιμα. Για λόγους σαφήνειας και για να εξασφαλίζεται συνεκτικότητα με τη λοιπή νομοθεσία της ΕΕ, είναι σκόπιμο να αναφέρεται ρητά ότι οι έλεγχοι ταυτότητας πρέπει να διενεργούνται με την ίδια συχνότητα που προβλέπεται για τους φυσικούς ελέγχους (δειγματοληψία και ανάλυση).

               (6)

               Συνεπώς, ο κανονισμός (ΕΚ) αριθ. 1152/2009 θα πρέπει να τροποποιηθεί αναλόγως.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποιητικές διατάξεις
   Ο κανονισμός (ΕΚ) αριθ. 1152/2009 τροποποιείται ως εξής:

               1)

               Το άρθρο 1 αντικαθίσταται από το ακόλουθο κείμενο:
               «Άρθρο 1
               Πεδίο εφαρμογής
               1.   Ο παρών κανονισμός ισχύει για την εισαγωγή των ακόλουθων τροφίμων και των τροφίμων που μεταποιούνται ή συντίθενται από αυτά:

                           α)

                           Τα ακόλουθα τρόφιμα καταγωγής ή αποστολής από τη Βραζιλία:

                                       i)

                                       βραζιλιάνικα καρύδια με κέλυφος που υπάγονται στην κατηγορία του κωδικού ΣΟ 0801 21 00·

                                       ii)

                                       μείγματα ξηρών καρπών ή αποξηραμένων φρούτων του κωδικού ΣΟ 0813 50 και περιέχουν βραζιλιάνικα καρύδια με κέλυφος·

                           β)

                           Τα ακόλουθα τρόφιμα καταγωγής ή αποστολής από την Κίνα:

                                       i)

                                       αράπικα φιστίκια του κωδικού ΣΟ 1202 41 00 ή του κωδικού 1202 42 00·

                                       ii)

                                       αράπικα φιστίκια του κωδικού ΣΟ 2008 11 91 (σε συσκευασίες άμεσης κατανάλωσης καθαρού βάρους άνω του 1 kg) ή του κωδικού ΣΟ 2008 11 98 (σε συσκευασίες άμεσης κατανάλωσης καθαρού βάρους κάτω του 1 kg)·

                                       iii)

                                       καβουρντισμένα αράπικα φιστίκια του κωδικού ΣΟ 2008 11 96 (σε συσκευασίες άμεσης κατανάλωσης καθαρού βάρους κάτω του 1 kg)·

                           γ)

                           Τα ακόλουθα τρόφιμα καταγωγής ή αποστολής από την Αίγυπτο:

                                       i)

                                       αράπικα φιστίκια του κωδικού ΣΟ 1202 41 00 ή 1202 42 00·

                                       ii)

                                       αράπικα φιστίκια του κωδικού ΣΟ 2008 11 91 (σε συσκευασίες άμεσης κατανάλωσης καθαρού βάρους άνω του 1 kg) ή του κωδικού ΣΟ 2008 11 98 (σε συσκευασίες άμεσης κατανάλωσης καθαρού βάρους κάτω του 1 kg)·

                                       iii)

                                       καβουρντισμένα αράπικα φιστίκια του κωδικού ΣΟ 2008 11 96 (σε συσκευασίες άμεσης κατανάλωσης καθαρού βάρους κάτω του 1 kg)·

                           δ)

                           Τα ακόλουθα τρόφιμα καταγωγής ή αποστολής από το Ιράν:

                                       i)

                                       φιστίκια του κωδικού ΣΟ 0802 51 00 ή του κωδικού 0802 52 00·

                                       ii)

                                       καβουρντισμένα φιστίκια του κωδικού ΣΟ 2008 19 13 (σε συσκευασίες άμεσης κατανάλωσης καθαρού βάρους άνω του 1 kg) και του κωδικού ΣΟ 2008 19 93 (σε συσκευασίες άμεσης κατανάλωσης καθαρού βάρους κάτω του 1 kg)·

                           ε)

                           Τα ακόλουθα τρόφιμα καταγωγής ή αποστολής από την Τουρκία:

                                       i)

                                       αποξηραμένα σύκα του κωδικού ΣΟ 0804 20 90·

                                       ii)

                                       φουντούκια (Corylus spp.) με ή χωρίς κέλυφος του κωδικού ΣΟ 0802 21 00 ή του κωδικού ΣΟ 0802 22 00·

                                       iii)

                                       φιστίκια του κωδικού ΣΟ 0802 51 00 ή του κωδικού 0802 52 00·

                                       iv)

                                       μείγματα ξηρών καρπών ή αποξηραμένων φρούτων του κωδικού ΣΟ 0813 50 που περιέχουν σύκα, φουντούκια ή φιστίκια·

                                       v)

                                       πάστα σύκου, πάστα φιστικιού και πάστα φουντουκιού των κωδικών ΣΟ 2007 10 ή 2007 99·

                                       vi)

                                       φουντούκια και φιστίκια, επεξεργασμένα ή διατηρημένα, συμπεριλαμβανομένων των μειγμάτων του κωδικού ΣΟ 2008 19 και σύκα, επεξεργασμένα ή διατηρημένα, του κωδικού ΣΟ 2008 99, συμπεριλαμβανομένων των μειγμάτων του κωδικού ΣΟ 2008 97·

                                       vii)

                                       αλεύρι, σιμιγδάλι και σκόνη φουντουκιών, σύκων και φιστικιών του κωδικού ΣΟ 1106 30 90·

                                       viii)

                                       κομμένα, τεμαχισμένα και σπασμένα φουντούκια των κωδικών ΣΟ 0802 22 00 και 2008 19·

                           στ)

                           Τα ακόλουθα τρόφιμα καταγωγής ή αποστολής από τις Ηνωμένες Πολιτείες της Αμερικής:

                                       i)

                                       αμύγδαλα με ή χωρίς κέλυφος του κωδικού ΣΟ 0802 11 ή του κωδικού 0802 12·

                                       ii)

                                       καβουρντισμένα αμύγδαλα του κωδικού ΣΟ 2008 19 13 (σε συσκευασίες άμεσης κατανάλωσης καθαρού βάρους άνω του 1 kg) και 2008 19 93 (σε συσκευασίες άμεσης κατανάλωσης καθαρού βάρους κάτω του 1 kg)·

                                       iii)

                                       μείγματα ξηρών καρπών ή αποξηραμένων φρούτων του κωδικού ΣΟ 0813 50 που περιέχουν αμύγδαλα.

                     2.   Η παράγραφος 1 δεν ισχύει για φορτία τροφίμων μεικτού βάρους που δεν υπερβαίνει τα 20 kg ή για μεταποιημένα ή σύνθετα τρόφιμα τα οποία περιέχουν τα τρόφιμα που αναφέρονται στα στοιχεία β) έως στ) της παραγράφου 1, σε ποσότητα κάτω του 20 %».

               2)

               Στο άρθρο 4, η παράγραφος 6 απαλείφεται.

               3)

               Οι παράγραφοι 4 και 5 του άρθρου 7 αντικαθίστανται από το ακόλουθο κείμενο:
               «4.   Η αρμόδια αρχή στο καθορισμένο σημείο εισαγωγής διενεργεί έλεγχο ταυτότητας και λαμβάνει δείγμα ανάλυσης για την αφλατοξίνη Β1 και τη συνολική μόλυνση από αφλατοξίνες σε ορισμένα φορτία, με τη συχνότητα που αναφέρεται στην παράγραφο 5 και σύμφωνα με το παράρτημα I του κανονισμού (ΕΚ) αριθ. 401/2006, προτού εγκρίνει την ελεύθερη κυκλοφορία στην Ένωση.
               5.   Ο έλεγχος ταυτότητας και η δειγματοληψία για ανάλυση που αναφέρονται στην παράγραφο 4 διεξάγονται για:

                           α)

                           περίπου το 50 % των φορτίων τροφίμων από τη Βραζιλία·

                           β)

                           περίπου το 20 % των φορτίων τροφίμων από την Κίνα·

                           γ)

                           περίπου το 20 % των φορτίων τροφίμων από την Αίγυπτο·

                           δ)

                           περίπου το 50 % των φορτίων τροφίμων από το Ιράν·

                           ε)

                           περίπου το 5 % των φορτίων κάθε κατηγορίας φουντουκιών και παράγωγων προϊόντων από την Τουρκία, τα οποία αναφέρονται στο άρθρο 1 παράγραφος 1 στοιχείο ε) σημεία ii) και iv) έως viii), περίπου το 20 % των φορτίων κάθε κατηγορίας αποξηραμένων σύκων και παράγωγων προϊόντων από την Τουρκία, τα οποία αναφέρονται στο άρθρο 1 παράγραφος 1 στοιχείο ε) σημεία i) και iv) έως vii) και περίπου το 50 % των φορτίων κάθε κατηγορίας φιστικιών και παράγωγων προϊόντων από την Τουρκία, τα οποία αναφέρονται στο άρθρο 1 παράγραφος 1 στοιχείο ε) σημεία iii) έως vii)·

                           στ)

                           τυχαία βάση για τα φορτία τροφίμων από τις Ηνωμένες Πολιτείες της Αμερικής, που αναφέρονται στο άρθρο 1 παράγραφος 1 στοιχείο στ)».

         Άρθρο 2
   Μεταβατικά μέτρα
   Κατά παρέκκλιση από το άρθρο 4 παράγραφος 1 και από το άρθρο 7 παράγραφος 2, τα τρόφιμα καταγωγής ή αποστολής από τις ΗΠΑ, τα οποία αναφέρονται στο άρθρο 1 παράγραφος 1 στοιχείο στ), που έχουν αποχωρήσει από τις ΗΠΑ πριν από την έναρξη ισχύος του παρόντος κανονισμού και δεν συνοδεύονται από το πιστοποιητικό Voluntary Aflatoxin Sampling Plan, μπορούν να εισάγονται στην ΕΕ υπό τον όρο ότι υπόκεινται σε φυσικό έλεγχο, συμπεριλαμβανομένης δειγματοληψίας και ανάλυσης.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Μαρτίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 31 της 1.2.2002, σ. 1.

      (2)  ΕΕ L 313 της 28.11.2009, σ. 40.

      (3)  ΕΕ L 364 της 20.12.2006, σ. 5.


title: Εκτελεστικός κανονισμός (ΕΕ) αριθ. 760/2014 της Επιτροπής, της 10ης Ιουλίου 2014 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               15.7.2014

               EL

               Επίσημη Εφημερίδα της Ευρωπαϊκής Ένωσης

               L 207/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 760/2014 ΤΗΣ ΕΠΙΤΡΟΠΉΣ
   της 10ης Ιουλίου 2014
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας. Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη συνδυασμένη ονοματολογία (ΣΟ) ή προσθέτει σε αυτήν οιαδήποτε νέα υποδιαίρεση και θεσπίζεται με ειδικές διατάξεις της Ένωσης, με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ' εφαρμογή των γενικών αυτών κανόνων, τα εμπορεύματα που περιγράφονται στη στήλη 1) του πίνακα που παρατίθεται στο παράρτημα θα πρέπει να υπαχθούν στον κωδικό ΣΟ που εμφαίνεται στη στήλη 2), για τους λόγους που αναφέρονται στη στήλη 3) του εν λόγω πίνακα.

               (4)

               Είναι σκόπιμο να προβλεφθεί ότι ο κάτοχος δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό μπορεί να συνεχίσει να τις επικαλείται για ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω περιόδου πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1) του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που εμφαίνεται στη στήλη 2) του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Ιουλίου 2014.

            Για την Επιτροπή,

            εξ ονόματος του Προέδρου,

         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Πλαστικό κυλινδρικό δοχείο ύψους περίπου 8 cm, διαμέτρου 6 cm, με φιτίλι το οποίο περιέχει 180 ml φωτιστικού πετρελαίου με βάση παραφίνες (μείγμα παραφίνης περιεκτικότητας 68 % σε δεκατετράνιο, 25 % σε δεκαπεντάνιο και περίπου 4 % σε δεκαεξάνιο). Φέρει μεταλλική σφράγιση και πλαστικό καπάκι, κατά τρόπον ώστε να αποτρέπεται η εξάτμιση του πετρελαίου και να στερεώνεται το φιτίλι («φανός πετρελαίου»).
                  Πρόκειται για δοχείο μίας χρήσης.
                  Το προϊόν χρησιμοποιείται για τη δημιουργία ευχάριστου φωτισμού. Ενδέχεται να φέρει υποδοχή (π.χ. γυάλινο δοχείο) ή να χρησιμοποιείται ως έχει.

                      (1) Βλέπε εικόνα.

                  9405 50 00

                  Η κατάταξη καθορίζεται από τους 1ο και 6ο γενικούς κανόνες ερμηνείας της συνδυασμένης ονοματολογίας και από το κείμενο των κωδικών ΣΟ 9405 και 9405 50 00.
                  Αποκλείεται η κατάταξη στην κλάση 2710 όπως το πετρέλαιο επειδή το προϊόν διαθέτει μεταλλική σφράγιση, πλαστικό καπάκι και φιτίλι, οπότε αποτελείται και από άλλα στοιχεία πέραν του πετρελαίου, και ένα δοχείο που κανονικά χρησιμοποιείται για τη συσκευασία προϊόντων που καλύπτονται από τον γενικό ερμηνευτικό κανόνα (ΓΕΚ) 5 στοιχείο β).
                  Τα χαρακτηριστικά και ο σχεδιασμός του προϊόντος εντάσσονται σε αυτά ενός ανεξάρτητου φωτιστικού της κλάσης 9405, δεδομένου ότι αποτελείται από ένα ανεξάρτητο δοχείο που περιέχει πετρέλαιο και διαθέτει μεταλλική σφράγιση, πλαστικό καπάκι και φιτίλι. Η κλάση αυτή καλύπτει ηλεκτρικούς και μη ηλεκτρικούς λαμπτήρες και φωτιστικά σώματα που ενδέχεται να αποτελούνται από οιοδήποτε υλικό και να χρησιμοποιούν οιαδήποτε πηγή φωτός (βλέπε επίσης τις επεξηγηματικές σημειώσεις του εναρμονισμένου συστήματος για την κλάση 9405, μέρος I).
                  Κατά συνέπεια, το προϊόν πρέπει να καταταγεί στον κωδικό ΣΟ 9405 50 00 ως μη ηλεκτρικός λαμπτήρας και ως μη ηλεκτρικό φωτιστικό σώμα.

         (1)  Η εικόνα έχει αποκλειστικά ενημερωτικό σκοπό.


title: Εκτελεστικός κανονισμός (ΕΕ) αριθ. 14/2012 του Συμβουλίου, της 9ης Ιανουαρίου 2012 , για την επέκταση του οριστικού δασμού αντιντάμπινγκ που επιβλήθηκε με τον εκτελεστικό κανονισμό (ΕΕ) αριθ. 511/2010 στις εισαγωγές ορισμένων συρμάτων από μολυβδαίνιο, προέλευσης Λαϊκής Δημοκρατίας της Κίνας, στις εισαγωγές ορισμένων συρμάτων από μολυβδαίνιο που αποστέλλονται από τη Μαλαισία, ανεξάρτητα από το εάν δηλώνονται ως προέλευσης Μαλαισίας ή όχι, και για την περάτωση της έρευνας όσον αφορά τις εισαγωγές που αποστέλλονται από την Ελβετία

text:
               12.1.2012

               EL

               Επίσημη Εφημερίδα της Ευρωπαϊκής Ένωσης

               L 8/22

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 14/2012 ΤΟΥ ΣΥΜΒΟΥΛΊΟΥ
   της 9ης Ιανουαρίου 2012
   για την επέκταση του οριστικού δασμού αντιντάμπινγκ που επιβλήθηκε με τον εκτελεστικό κανονισμό (ΕΕ) αριθ. 511/2010 στις εισαγωγές ορισμένων συρμάτων από μολυβδαίνιο, προέλευσης Λαϊκής Δημοκρατίας της Κίνας, στις εισαγωγές ορισμένων συρμάτων από μολυβδαίνιο που αποστέλλονται από τη Μαλαισία, ανεξάρτητα από το εάν δηλώνονται ως προέλευσης Μαλαισίας ή όχι, και για την περάτωση της έρευνας όσον αφορά τις εισαγωγές που αποστέλλονται από την Ελβετία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 13,
   Έχοντας υπόψη την πρόταση που υπέβαλε η Ευρωπαϊκή Επιτροπή («η Επιτροπή»), κατόπιν διαβούλευσης με τη συμβουλευτική επιτροπή,
   Εκτιμώντας τα ακόλουθα:
   Α.   ΔΙΑΔΙΚΑΣΙΑ

   1.   Ισχύοντα μέτρα

               (1)

               Με τον εκτελεστικό κανονισμό (ΕΚ) αριθ. 511/2010 (2) («ο αρχικός κανονισμός»), το Συμβούλιο επέβαλε οριστικό δασμό αντιντάμπινγκ ύψους 64,3 % στις εισαγωγές ορισμένων συρμάτων από μολυβδαίνιο, όπως ορίζονται στο άρθρο 1 παράγραφος 1 του εν λόγω κανονισμού, («το υπό εξέταση προϊόν») προέλευσης Λαϊκής Δημοκρατίας της Κίνας («ΛΔΚ» ή «η ενδιαφερόμενη χώρα»). Τα εν λόγω μέτρα θα αναφέρονται εφεξής ως «τα ισχύοντα μέτρα», και η έρευνα που οδήγησε στα μέτρα τα οποία επιβλήθηκαν βάσει του αρχικού κανονισμού θα αναφέρεται εφεξής ως «η αρχική έρευνα».

         2.   Αίτηση

               (2)

               Στις 4 Απριλίου 2011 η Επιτροπή έλαβε αίτηση σύμφωνα με το άρθρο 13 παράγραφος 3 του βασικού κανονισμού για να ερευνήσει την εικαζόμενη καταστρατήγηση των ισχυόντων μέτρων. Η αίτηση υποβλήθηκε από την Ευρωπαϊκή Ένωση Μετάλλων (Eurometaux) εξ ονόματος ενός ενωσιακού παραγωγού ορισμένων συρμάτων από μολυβδαίνιο («ο αιτών»).

               (3)

               Στην αίτηση υποστηρίχτηκε ότι, ύστερα από την επιβολή των ισχυόντων μέτρων, σημειώθηκαν σημαντικές αλλαγές στον τρόπο διεξαγωγής των εμπορικών συναλλαγών μεταξύ της ΛΔΚ, της Μαλαισίας και της Ελβετίας, αφενός, και της Ένωσης, αφετέρου. Ο αιτών ισχυρίστηκε ότι οι αλλαγές αυτές οφείλονταν στη μεταφόρτωση των συρμάτων από μολυβδαίνιο μέσω της Μαλαισίας ή της Ελβετίας.

               (4)

               Η αίτηση συμπέραινε ότι δεν συνέτρεχε άλλος ικανός αποχρών λόγος ή οικονομική δικαιολογία για τη μεταφόρτωση πλην των ισχυόντων μέτρων.

               (5)

               Τέλος, ο αιτών ισχυρίστηκε ότι οι επανορθωτικές συνέπειες των ισχυόντων μέτρων εξουδετερώθηκαν τόσο ως προς τις ποσότητες όσο και ως προς τις τιμές και ότι οι τιμές των συρμάτων από μολυβδαίνιο από τη Μαλαισία και την Ελβετία αποτελούσαν αντικείμενο ντάμπινγκ σε σχέση με την κανονική αξία που καθορίστηκε στην αρχική έρευνα.

         3.   Έναρξη

               (6)

               Η Επιτροπή, αφού κατέληξε στο συμπέρασμα, κατόπιν διαβουλεύσεων με τη συμβουλευτική επιτροπή, ότι υπάρχουν επαρκή, εκ πρώτης όψεως, αποδεικτικά στοιχεία για την έναρξη έρευνας, σύμφωνα με το άρθρο 13 του βασικού κανονισμού, άρχισε έρευνα σύμφωνα με τον κανονισμό (ΕΕ) αριθ. 477/2011 (3) («ο κανονισμός για την έναρξη της έρευνας»). Σύμφωνα με το άρθρο 13 παράγραφος 3 και με το άρθρο 14 παράγραφος 5 του βασικού κανονισμού, η Επιτροπή, βάσει του κανονισμού για την έναρξη της έρευνας, έδωσε επίσης οδηγίες στις τελωνειακές αρχές να καταχωρίζουν, από τις 19 Μαΐου 2011, τις εισαγωγές του υπό εξέταση προϊόντος που αποστέλλονταν από τη Μαλαισία ή την Ελβετία, είτε δηλώνονταν ως προέλευσης Μαλαισίας ή Ελβετίας είτε όχι.

         4.   Έρευνα

               (7)

               Η Επιτροπή ενημέρωσε επισήμως τις αρχές της ΛΔΚ, της Μαλαισίας και της Ελβετίας, τους παραγωγούς-εξαγωγείς και τους εμπόρους σε αυτές τις χώρες, τους ενωσιακούς εισαγωγείς που είναι γνωστό ότι ενδιαφέρονται, καθώς και τους παραγωγούς της Ένωσης, σχετικά με την έναρξη της έρευνας.

               (8)

               Απεστάλησαν ερωτηματολόγια στους παραγωγούς-εξαγωγείς της Μαλαισίας, της Ελβετίας και της ΛΔΚ, καθώς και στους ενωσιακούς εισαγωγείς που είναι γνωστό ότι ενδιαφέρονται και/ή αναφέρθηκαν στην αίτηση. Τα ενδιαφερόμενα μέρη είχαν τη δυνατότητα να γνωστοποιήσουν γραπτώς τις απόψεις τους και να ζητήσουν να γίνουν δεκτά σε ακρόαση εντός της προθεσμίας που καθορίζεται στον κανονισμό για την έναρξη της έρευνας. Όλα τα μέρη ενημερώθηκαν για το γεγονός ότι η άρνηση συνεργασίας μπορεί να οδηγήσει στην εφαρμογή του άρθρου 18 του βασικού κανονισμού και στη συναγωγή συμπερασμάτων με βάση τα διαθέσιμα στοιχεία.

               (9)

               Ένας εισαγωγέας της Ένωσης επικοινώνησε με την Επιτροπή και δήλωσε ότι δεν είχε αγοράσει ποτέ σύρματα από μολυβδαίνιο εκτός της Ένωσης.

               (10)

               Δύο εταιρείες από τη Μαλαισία υποστήριξαν ότι κατά τη διάρκεια της ΠΕ που αναφέρεται στην αιτιολογική σκέψη 14 δεν κατασκεύασαν ούτε και εξήγαγαν στην Ένωση σύρματα από μολυβδαίνιο.

               (11)

               Μια ελβετική εταιρεία δήλωσε ότι δεν συμμετείχε στην παραγωγή ή στην πώληση συρμάτων από μολυβδαίνιο κατά τα προηγούμενα τρία έτη.

               (12)

               Ένας παραγωγός της ΛΔΚ απάντησε στο ερωτηματολόγιο επισημαίνοντας ότι, από το 2009 και μετά, δεν πραγματοποίησε εξαγωγές συρμάτων από μολυβδαίνιο ούτε στην Ένωση αλλά ούτε και στην Μαλαισία ή στην Ελβετία.

               (13)

               Η Επιτροπή δεν έλαβε σχόλια από τις αρχές της ΛΔΚ, της Μαλαισίας ή της Ελβετίας.

         5.   Περίοδος έρευνας

               (14)

               Η έρευνα κάλυψε την περίοδο από την 1η Απριλίου 2010 έως την 31η Μαρτίου 2011 (εφεξής «ΠΕ»). Συγκεντρώθηκαν στοιχεία για την περίοδο από το 2007 μέχρι το τέλος της ΠΕ («η υπό εξέταση περίοδος») για να εξεταστεί η κατά τους ισχυρισμούς μεταβολή του τρόπου διεξαγωγής των εμπορικών συναλλαγών.

         Β.   ΑΠΟΤΕΛΕΣΜΑΤΑ ΤΗΣ ΕΡΕΥΝΑΣ

   1.   Γενικές παρατηρήσεις/βαθμός συνεργασίας

               (15)

               Όπως αναφέρθηκε στην αιτιολογική σκέψη 10, μόνο δύο εταιρείες από τη Μαλαισία συνεργάστηκαν αλλά δεν πραγματοποίησαν εξαγωγές του υπό εξέταση προϊόντος στην Ένωση κατά τη διάρκεια της ΠΕ. Όπως αναφέρθηκε στην αιτιολογική σκέψη 11, μόνο μια ελβετική εταιρεία υπέβαλε στοιχεία με βάση τα οποία δεν συμμετείχε στην παραγωγή ή την πώληση του υπό εξέταση προϊόντος κατά τα προηγούμενα τρία έτη. Κατά συνέπεια, τα συμπεράσματα της παρούσας έρευνας βασίστηκαν στα διαθέσιμα πραγματικά στοιχεία σύμφωνα με το άρθρο 18 του βασικού κανονισμού.

               (16)

               Σύμφωνα με το άρθρο 13 παράγραφος 1 του βασικού κανονισμού, προκειμένου να αξιολογηθεί αν υπήρξε πιθανή καταστρατήγηση, αναλύθηκε διαδοχικά: 1. κατά πόσον μεταβλήθηκε ο τρόπος διεξαγωγής των εμπορικών συναλλαγών μεταξύ, αφενός, της ΛΔΚ, της Μαλαισίας και της Ελβετίας και, αφετέρου, της Ένωσης· 2. κατά πόσον η μεταβολή αυτή απορρέει από πρακτική, διαδικασία ή εργασία για την οποία δεν υπήρχε ικανός αποχρών λόγος ή άλλη οικονομική δικαιολογία πλην της επιβολής του δασμού· 3. κατά πόσον υπάρχουν αποδεικτικά στοιχεία για ζημία ή στοιχεία από τα οποία να προκύπτει ότι υπονομεύονται οι επανορθωτικές συνέπειες του δασμού όσον αφορά τις τιμές και/ή τις ποσότητες του ομοειδούς προϊόντος· και 4. κατά πόσον υπάρχουν αποδεικτικά στοιχεία ότι ασκείται πρακτική ντάμπινγκ σε σχέση με τις κανονικές αξίες που έχουν ήδη προσδιοριστεί για το ομοειδές προϊόν, κατά περίπτωση, σύμφωνα με τις διατάξεις του άρθρου 2 του βασικού κανονισμού.

         2.   Υπό εξέταση προϊόν και ομοειδές προϊόν

               (17)

               Το υπό εξέταση προϊόν, όπως ορίζεται στην αρχική έρευνα, δηλαδή σύρμα από μολυβδαίνιο, το οποίο περιέχει κατά βάρος τουλάχιστον 99,95 % μολυβδαίνιο, του οποίου η μέγιστη διάσταση της εγκάρσιας τομής υπερβαίνει τα 1,35 mm αλλά όχι τα 4,0 mm, προέλευσης ΛΔΚ (εφεξής «το υπό εξέταση προϊόν» ή «το σύρμα από μολυβδαίνιο»), το οποίο προς το παρόν υπάγεται στον κωδικό ΣΟ ex 8102 96 00.

               (18)

               Το προϊόν που αποτέλεσε αντικείμενο της έρευνας είναι το ίδιο με εκείνο που αναφέρεται στην αιτιολογική σκέψη 17, αλλά αποστέλλεται από τη Μαλαισία ή την Ελβετία, είτε δηλώνεται ως προέλευσης Μαλαισίας ή Ελβετίας είτε όχι.

               (19)

               Όσον αφορά τις εισαγωγές που δηλώνονται ως προέλευσης Ελβετίας, διαπιστώθηκε ότι, με βάση τα στοιχεία από τη βάση δεδομένων Surveillance II, δεν υπήρξαν εισαγωγές του υπό εξέταση προϊόντος στην Ένωση κατά τη διάρκεια της ΠΕ.

               (20)

               Όσον αφορά τις εισαγωγές που δηλώθηκαν ως προέλευσης Μαλαισίας, ελλείψει συνεργασίας, η σύγκριση των συρμάτων από μολυβδαίνιο που εξάγονταν στην Ένωση από τη ΛΔΚ με τα σύρματα από μολυβδαίνιο που αποστέλλονταν από τη Μαλαισία στην Ένωση βασίστηκε στα διαθέσιμα στοιχεία σύμφωνα με το άρθρο 18 του βασικού κανονισμού, συμπεριλαμβανομένων των στοιχείων που περιείχε η αίτηση. Από τα στοιχεία που παρελήφθησαν κατά την παρούσα έρευνα δεν προκύπτει ότι τα σύρματα από μολυβδαίνιο που εξάγονται στην Ένωση από τη ΛΔΚ και τα σύρματα από μολυβδαίνιο που αποστέλλονται στην Ένωση από τη Μαλαισία δεν έχουν τα ίδια βασικά φυσικά χαρακτηριστικά και τις ίδιες χρήσεις. Ως εκ τούτου, θεωρούνται ομοειδή προϊόντα, κατά την έννοια του άρθρου 1 παράγραφος 4 του βασικού κανονισμού. Ουδεμία αντίθετη άποψη υπεβλήθη κατά τη διάρκεια της έρευνας.

         3.   Μεταβολή του τρόπου διεξαγωγής των εμπορικών συναλλαγών

   3.1.   ΛΔΚ και Μαλαισία

               (21)

               Λόγω της έλλειψης συνεργασίας εκ μέρους των παραγωγών-εξαγωγέων της ΛΔΚ, προκειμένου να αξιολογηθεί το επίπεδο των εισαγωγών για το έτος 2010 και για την ΠΕ, συγκρίθηκαν διάφορες στατιστικές πηγές. Στις πηγές αυτές συμπεριλήφθηκαν τόσο δημόσια διαθέσιμες πηγές, όπως η Eurostat, καθώς και άλλες, όπως η βάση δεδομένων σύμφωνα με το άρθρο 14 παράγραφος 6 του βασικού κανονισμού και η βάση δεδομένων Surveillance II.

               (22)

               Όπως αναφέρεται στην αιτιολογική σκέψη 27 του αρχικού κανονισμού, οι εισαγωγές από τη ΛΔΚ ανήλθαν σε 87 τόνους το 2007, 100 τόνους το 2008 και 97 τόνους κατά την αρχική ΠΕ (από την 1η Απριλίου 2008 έως τις 31 Μαρτίου 2009).

               (23)

               Οι εισαγωγές του υπό εξέταση προϊόντος από τη ΛΔΚ σημείωσαν σημαντική πτώση ύστερα από την επιβολή των μέτρων (από 97 τόνους στην αρχική ΠΕ σε κάτω από 10 τόνους στην ΠΕ). Από την άλλη, οι εισαγωγές από τη Μαλαισία αυξήθηκαν από μηδέν το 2009 σε περίπου 6 τόνους κατά την ΠΕ.

         3.2.   ΛΔΚ και Ελβετία

               (24)

               Σύμφωνα με τα στοιχεία της Eurostat, δηλαδή στο επίπεδο του κωδικού ΣΟ, οι εισαγωγές από την Ελβετία αυξήθηκαν από σχεδόν μηδέν το 2009 και τα προηγούμενα έτη σε 5 τόνους κατά την περίοδο 2010 έως 2011. Ωστόσο, από την έρευνα διαπιστώθηκε ότι δεν έγιναν εισαγωγές του υπό εξέταση προϊόντος στην Ένωση από την Ελβετία, οι οποίες να δηλώθηκαν ως προέλευσης Ελβετίας, κατά τη διάρκεια της ΠΕ. Επιπλέον, κατά τη διάρκεια του 2010 δεν έγιναν παρόμοιες εισαγωγές, ενώ τα αρχικά προσωρινά μέτρα τέθηκαν σε ισχύ από τον Δεκέμβριο του 2009.

         3.3.   Εισαγωγές από τη ΛΔΚ στη Μαλαισία και την Ελβετία

               (25)

               Σύμφωνα με τις στατιστικές πηγές της ΛΔΚ, οι εξαγωγές του υπό εξέταση προϊόντος στη Μαλαισία ξεκίνησαν το 2010, παρότι κατά τα έτη 2009 και το 2008 οι ποσότητες που εξήχθησαν ήταν αμελητέες.

               (26)

               Σύμφωνα με τις ελβετικές στατιστικές πηγές οι εισαγωγές από τη ΛΔΚ στην Ελβετία ξεκίνησαν το 2010 και συνέχισαν το 2011, παρότι κατά τα έτη 2009 και 2008 οι ποσότητες που εισήχθησαν ήταν αμελητέες. Ωστόσο, τα στοιχεία για τις εισαγωγές εντοπίζονται στο επίπεδο του κωδικού ΣΟ και, κατά συνέπεια, το πεδίο τους είναι ευρύτερο από τον ορισμό του υπό εξέταση προϊόντος στην παρούσα έρευνα. Όπως προαναφέρθηκε, διαπιστώθηκε ότι δεν υπήρξαν εξαγωγές του υπό εξέταση προϊόντος από την Ελβετία στην Ένωση, που να δηλώθηκαν ως προέλευσης Ελβετίας. Κατά συνέπεια, η έρευνα δεν μπόρεσε να διαπιστώσει πρακτικές μεταφόρτωσης συρμάτων από μολυβδαίνιο καταγωγής ΛΔΚ μέσω της Ελβετίας.

         3.4.   Συμπέρασμα σχετικά με τη μεταβολή του τρόπου διεξαγωγής των εμπορικών συναλλαγών

               (27)

               Η συνολική μείωση των εξαγωγών του υπό εξέταση προϊόντος από τη ΛΔΚ προς την Ένωση από το 2010 και μετά, καθώς και η παράλληλη αύξηση των εξαγωγών από τη Μαλαισία και των εξαγωγών από τη ΛΔΚ προς τη Μαλαισία μετά την επιβολή των αρχικών μέτρων συνιστούσε μεταβολή του τρόπου διεξαγωγής των εμπορικών συναλλαγών μεταξύ των προαναφερόμενων χωρών, αφενός, και της Ένωσης, αφετέρου.

               (28)

               Όσον αφορά την Ελβετία, δεν μπόρεσε να διαπιστωθεί καμία μεταβολή στον τρόπο διεξαγωγής των εμπορικών συναλλαγών μεταξύ της ΛΔΚ, της Ελβετίας και της Ένωσης αναφορικά με τις εισαγωγές του υπό εξέταση προϊόντος. Κατά συνέπεια, η έρευνα πιθανής καταστρατήγησης των μέτρων αντιντάμπινγκ από εισαγωγές συρμάτων από μολυβδαίνιο που αποστέλλονται από την Ελβετία θα πρέπει να περατωθεί.

         4.   Μορφή της πρακτικής καταστρατήγησης και απουσία ικανού αποχρώντος λόγου ή άλλης οικονομικής δικαιολογίας

               (29)

               Οι διατάξεις του άρθρου 13 παράγραφος 1 του βασικού κανονισμού ορίζουν ότι η μεταβολή του τρόπου διεξαγωγής των εμπορικών συναλλαγών πρέπει να απορρέει από μια πρακτική, διαδικασία ή εργασία, για την οποία δεν υφίσταται ικανός αποχρών λόγος ή άλλη οικονομική δικαιολογία, πλην της επιβολής του δασμού. Η πρακτική, η διαδικασία ή η εργασία συμπεριλαμβάνουν, μεταξύ άλλων, την αποστολή του προϊόντος που υπόκειται σε μέτρα μέσω τρίτων χωρών.

               (30)

               Η σύγκριση των εμπορικών ροών μεταξύ της ΛΔΚ και της Μαλαισίας, αφενός, και της Μαλαισίας και της Ένωσης, αφετέρου, δείχνει την ύπαρξη πρακτικών μεταφόρτωσης. Οι ισχυρισμοί που περιλαμβάνονταν στην αίτηση δεν αμφισβητήθηκαν από καμία επιχείρηση είτε της ΛΔΚ ή της Μαλαισίας είτε της Ένωσης. Υπενθυμίζεται ότι κανένας παραγωγός συρμάτων από μολυβδαίνιο από τη Μαλαισία δεν συνεργάστηκε με την παρούσα έρευνα.

               (31)

               Η έρευνα δεν κατέδειξε κανέναν άλλο ικανό αποχρώντα λόγο ή οικονομική δικαιολογία για τη μεταφόρτωση πλην της αποφυγής των ισχυόντων μέτρων. Δεν βρέθηκαν στοιχεία, πλην της αποφυγής καταβολής του δασμού, που θα μπορούσαν να θεωρηθούν αντιστάθμιση του κόστους μεταφόρτωσης του υπό εξέταση προϊόντος από τη ΛΔΚ μέσω της Μαλαισίας.

               (32)

               Το συμπέρασμα αυτό ενισχύεται περαιτέρω από το γεγονός ότι δεν εμφανίστηκε κανένας παραγωγός συρμάτων από μολυβδαίνιο από τη Μαλαισία κατά την παρούσα έρευνα.

               (33)

               Επιπλέον, σημειώνεται ότι οι εισαγωγές από τη Μαλαισία διακόπηκαν, όταν δημοσιεύτηκε ο κανονισμός για την έναρξη της έρευνας.

               (34)

               Συμπεραίνεται επομένως ότι ελλείψει τυχόν άλλου αποχρώντος λόγου ή οικονομικής δικαιολογίας κατά την έννοια της δεύτερης φράσης του άρθρου 13 παράγραφος 1 του βασικού κανονισμού, η μεταβολή στις εμπορικές συναλλαγές μεταξύ της ΛΔΚ και της Μαλαισίας, αφενός, και της Ένωσης, αφετέρου, οφείλεται στην επιβολή των ισχυόντων μέτρων.

         5.   Εξουδετέρωση των επανορθωτικών συνεπειών του δασμού όσον αφορά τις τιμές και/ή τις ποσότητες του ομοειδούς προϊόντος

               (35)

               Για να εκτιμηθεί εάν τα εισαγόμενα προϊόντα από τη Μαλαισία είχαν υπονομεύσει, ως προς τις ποσότητες και τις τιμές, τις επανορθωτικές συνέπειες των ισχυόντων μέτρων, χρησιμοποιήθηκαν στοιχεία από τις διαθέσιμες στατιστικές πηγές, όπως περιγράφονται στην αιτιολογική σκέψη 21, ως τα καλύτερα διαθέσιμα στοιχεία όσον αφορά τις ποσότητες και τις τιμές των εξαγωγών από τη Μαλαισία.

               (36)

               Θεωρήθηκε ότι η αύξηση των εισαγωγών από τη Μαλαισία ήταν σημαντική από την άποψη των ποσοτήτων. Το επίπεδο των εισαγωγών από τη Μαλαισία κατά την ΠΕ ήταν περίπου 6 % των εισαγωγών του προϊόντος προέλευσης ΛΔΚ στην Ένωση πριν από την επιβολή των μέτρων.

               (37)

               Η σύγκριση του επιπέδου εξάλειψης της ζημίας όπως ορίζεται στον αρχικό κανονισμό και ο σταθμισμένος μέσος όρος των τιμών εξαγωγής έδειξαν σημαντική απόκλιση των τιμών. Επομένως, εξήχθη το συμπέρασμα ότι οι επανορθωτικές συνέπειες των ισχυόντων μέτρων υπονομεύονται όσον αφορά τόσο τις ποσότητες όσο και τις τιμές.

         6.   Αποδεικτικά στοιχεία ως προς την ύπαρξη ντάμπινγκ σε σχέση με την κανονική αξία που είχαν καθοριστεί στο παρελθόν για ομοειδή προϊόντα

               (38)

               Ελλείψει συνεργασίας από παραγωγούς-εξαγωγείς, οι τιμές εξαγωγών βασίστηκαν στα διαθέσιμα στοιχεία, σύμφωνα με το άρθρο 18 του βασικού κανονισμού. Οι τιμές που ήταν διαθέσιμες από στατιστικές πηγές, όπως περιγράφονται στην αιτιολογική σκέψη 21, θεωρήθηκαν ως οι πιο αξιόπιστες.

               (39)

               Σύμφωνα με το άρθρο 13 παράγραφος 1 του βασικού κανονισμού, κρίθηκε σκόπιμο η κανονική αξία που πρέπει να χρησιμοποιηθεί σε έρευνα για την καταστρατήγηση των μέτρων να είναι η κανονική αξία που είχε καθοριστεί κατά την αρχική έρευνα. Ελλείψει συνεργασίας και σύμφωνα με το άρθρο 18 του βασικού κανονισμού, για τη σύγκριση της τιμής εξαγωγών με την κανονική αξία, κρίθηκε σκόπιμο να υποτεθεί ότι η σύνθεση προϊόντος όσον αφορά τα προϊόντα που εξετάστηκαν στην παρούσα έρευνα ήταν η ίδια με την αρχική έρευνα.

               (40)

               Στην αρχική έρευνα, οι ΗΠΑ κρίθηκαν ως κατάλληλη ανάλογη χώρα με οικονομία της αγοράς. Καθώς ο παραγωγός της ανάλογης χώρας πραγματοποίησε μόνο περιορισμένες πωλήσεις στην εγχώρια αγορά των ΗΠΑ, δεν κρίθηκε σκόπιμο να χρησιμοποιηθούν στοιχεία από τις εγχώριες πωλήσεις στις ΗΠΑ για τους σκοπούς καθορισμού ή υπολογισμού της κανονικής αξίας. Κατά συνέπεια, η κανονική αξία για τη ΛΔΚ ορίστηκε με βάση τις τιμές εξαγωγών από τις ΗΠΑ σε άλλες τρίτες χώρες, στις οποίες περιλαμβάνεται και η Ένωση.

               (41)

               Σύμφωνα με το άρθρο 2 παράγραφοι 11 και 12 του βασικού κανονισμού, το ντάμπινγκ υπολογίστηκε με βάση τη σύγκριση της σταθμισμένης μέσης κανονικής αξίας, που ορίστηκε στον αρχικό κανονισμό, με τη σταθμισμένη μέση τιμή εξαγωγής, που διαπιστώθηκε κατά την ΠΕ της παρούσας έρευνας, εκφραζόμενη ως ποσοστό της καθαρής τιμής, στο στάδιο «ελεύθερο στα ενωσιακά σύνορα», πριν από την καταβολή δασμού.

               (42)

               Η σύγκριση μεταξύ της μέσης σταθμισμένης κανονικής αξίας και της μέσης σταθμισμένης τιμής εξαγωγής έδειξε την ύπαρξη πρακτικών ντάμπινγκ.

         Γ.   ΜΕΤΡΑ

               (43)

               Με βάση τα παραπάνω πορίσματα, συνάγεται το συμπέρασμα ότι ο οριστικός δασμός αντιντάμπινγκ που επιβλήθηκε στις εισαγωγές συρμάτων από μολυβδαίνιο προέλευσης ΛΔΚ αποτέλεσε αντικείμενο καταστρατήγησης λόγω της μεταφόρτωσης μέσω της Μαλαισίας.

               (44)

               Επομένως, σύμφωνα με το άρθρο 13 παράγραφος 1 πρώτη φράση του βασικού κανονισμού, τα ισχύοντα μέτρα αντιντάμπινγκ στις εισαγωγές του υπό εξέταση προϊόντος προέλευσης ΛΔΚ θα πρέπει να επεκταθούν στις εισαγωγές του ιδίου προϊόντος που αποστέλλονται από τη Μαλαισία, είτε δηλώνονται ως καταγωγής Μαλαισίας είτε όχι.

               (45)

               Τα μέτρα που θα επεκταθούν πρέπει να είναι εκείνα που καθορίζονται στο άρθρο 1 παράγραφος 2 του εκτελεστικού κανονισμού (ΕΕ) αριθ. 511/2010, δηλαδή οριστικός δασμός αντιντάμπινγκ 64,3 % ο οποίος επιβάλλεται στην καθαρή τιμή, στο στάδιο «ελεύθερο στα ενωσιακά σύνορα», πριν από την επιβολή δασμού.

               (46)

               Σύμφωνα με το άρθρο 13 παράγραφος 3 και το άρθρο 14 παράγραφος 5 του βασικού κανονισμού, τα οποία προβλέπουν ότι κάθε επέκταση μέτρων πρέπει να εφαρμόζεται στις εισαγωγές που εισέρχονται στην Ένωση βάσει της καταγραφής που επιβάλλει ο κανονισμός για την έναρξη της έρευνας, πρέπει να εισπράττονται δασμοί για τις καταγεγραμμένες εισαγωγές συρμάτων από μολυβδαίνιο που αποστέλλονται από τη Μαλαισία.

         Δ.   ΠΕΡΑΤΩΣΗ ΤΗΣ ΕΡΕΥΝΑΣ ΟΣΟΝ ΑΦΟΡΑ ΤΙΣ ΕΙΣΑΓΩΓΕΣ ΑΠΟ ΤΗΝ ΕΛΒΕΤΙΑ

               (47)

               Με βάση τα συμπεράσματα που αφορούν την Ελβετία, η έρευνα σχετικά με την ενδεχόμενη καταστρατήγηση των μέτρων αντιντάμπινγκ από τις εισαγωγές του υπό εξέταση προϊόντος που αποστέλλονται από την Ελβετία θα πρέπει να περατωθεί και η καταγραφή των εισαγωγών συρμάτων από μολυβδαίνιο που αποστέλλονται από την Ελβετία, η οποία επιβλήθηκε με τον κανονισμό για την έναρξη της έρευνας, θα πρέπει να διακοπεί.

         Ε.   ΑΙΤΗΣΕΙΣ ΑΠΑΛΛΑΓΗΣ

               (48)

               Υπενθυμίζεται ότι κατά τη διάρκεια της παρούσας έρευνας δεν εμφανίστηκε ούτε βρέθηκε στην Ένωση κάποιος παραγωγός/εξαγωγέας συρμάτων από μολυβδαίνιο. Παρά τα ανωτέρω, οποιοσδήποτε παραγωγός από τη Μαλαισία κρίνει ότι δεν εξήγαγε στην Ένωση το υπό έρευνα προϊόν κατά τη διάρκεια της ΠΕ και προτίθεται να υποβάλει αίτηση απαλλαγής από την επέκταση του δασμού αντιντάμπινγκ, δυνάμει του άρθρου 11 παράγραφος 4 και του άρθρου 13 παράγραφος 4 του βασικού κανονισμού, θα κληθεί να συμπληρώσει ερωτηματολόγιο προκειμένου η Επιτροπή να μπορέσει να εξακριβώσει κατά πόσον η απαλλαγή αυτή είναι δικαιολογημένη. Η απαλλαγή αυτή μπορεί να χορηγηθεί ύστερα από αξιολόγηση της κατάστασης της αγοράς του υπό εξέταση προϊόντος, της παραγωγικής ικανότητας και της χρησιμοποίησης αυτής, των προμηθειών και των πωλήσεων, της πιθανότητας συνέχισης της άσκησης πρακτικών για τις οποίες δεν υφίσταται ικανός αποχρών λόγος ή άλλη οικονομική δικαιολογία και των αποδεικτικών στοιχείων για την άσκηση πρακτικής ντάμπινγκ. Η Επιτροπή προβαίνει κατά κανόνα και σε επιτόπιες επαληθεύσεις. Η αίτηση πρέπει να αποσταλεί πάραυτα στην Επιτροπή με όλα τα σχετικά στοιχεία, και ιδίως τις μεταβολές των δραστηριοτήτων της επιχείρησης που έχουν σχέση με την παραγωγή και τις πωλήσεις.

               (49)

               Εάν χορηγηθεί απαλλαγή, η Επιτροπή, κατόπιν διαβουλεύσεων με τη συμβουλευτική επιτροπή, θα προτείνει ανάλογη τροποποίηση των επεκταθέντων μέτρων. Ως εκ τούτου, οποιεσδήποτε απαλλαγές χορηγηθούν θα αποτελέσουν αντικείμενο παρακολούθησης προκειμένου να διασφαλιστεί η συμμόρφωση προς τους καθορισθέντες όρους.

         ΣΤ.   ΓΝΩΣΤΟΠΟΙΗΣΗ

               (50)

               Τα ενδιαφερόμενα μέρη ενημερώθηκαν για τα ουσιώδη πραγματικά περιστατικά και το σκεπτικό, βάσει των οποίων συνάγονται τα ανωτέρω συμπεράσματα, και τους δόθηκε η δυνατότητα να υποβάλουν σχόλια και να γίνουν δεκτά σε ακρόαση,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Ο οριστικός δασμός αντιντάμπινγκ που επιβλήθηκε με τον εκτελεστικό κανονισμό (ΕΕ) αριθ. 511/2010 σχετικά με τις εισαγωγές σύρματος από μολυβδαίνιο που περιέχει κατά βάρος τουλάχιστον 99,95 % μολυβδαίνιο, του οποίου η μέγιστη διάσταση της εγκάρσιας τομής υπερβαίνει τα 1,35 mm αλλά όχι και τα 4,0 mm, το οποίο προς το παρόν υπάγεται στον κωδικό ΣΟ ex 8102 96 00 και είναι προέλευσης Λαϊκής Δημοκρατίας της Κίνας, επεκτείνεται στο σύρμα από μολυβδαίνιο, το οποίο περιέχει κατά βάρος τουλάχιστον 99,95 % μολυβδαίνιο, του οποίου η μέγιστη διάσταση της εγκάρσιας τομής υπερβαίνει τα 1,35 mm αλλά όχι τα 4,0 mm, το οποίο προς το παρόν υπάγεται στον κωδικό ΣΟ ex 8102 96 00 (κωδικός TARIC 8102960011), και είναι προέλευσης Μαλαισίας, είτε δηλώνεται ως προέλευσης Μαλαισίας είτε όχι.
   2.   Οι δασμοί που επεκτείνονται σύμφωνα με την παράγραφο 1 εισπράττονται για τις εισαγωγές που αποστέλλονται από τη Μαλαισία, είτε δηλώνονται ως προέλευσης Μαλαισίας είτε όχι, που καταγράφονται σύμφωνα με το άρθρο 2 του κανονισμού (ΕΕ) αριθ. 477/2011, και το άρθρο 13 παράγραφος 3 και το άρθρο 14 παράγραφος 5 του κανονισμού (ΕΚ) αριθ. 1225/2009.
   3.   Εκτός αν άλλως ορίζεται, εφαρμόζονται οι διατάξεις που ισχύουν για τους τελωνειακούς δασμούς.
   Άρθρο 2
   1.   Οι αιτήσεις απαλλαγής από τους δασμούς που επεκτείνονται βάσει του άρθρου 1 συντάσσονται σε μία από τις επίσημες γλώσσες της Ένωσης και πρέπει να υπογράφονται από εξουσιοδοτημένο πρόσωπο που αντιπροσωπεύει τον φορέα ο οποίος ζητά την απαλλαγή. Η αίτηση πρέπει να αποστέλλεται στην ακόλουθη διεύθυνση:

               European Commission

               Directorate-General for Trade

               Directorate Η

               Office: N105 4/92

               1049 Bruxelles/Brussel

               BELGIQUE/BELGIË

               Φαξ + 32 2297 98 81

               E-mail: TRADE-13-3-MOLYBDENUM@ec.europa.eu

         2.   Σύμφωνα με το άρθρο 13 παράγραφος 4 του κανονισμού (ΕΚ) αριθ. 1225/2009, αφότου ζητηθεί η γνώμη της συμβουλευτικής επιτροπής, η Επιτροπή δύναται να επιτρέπει, με απόφαση, την απαλλαγή από τον επεκταθέντα δασμό δυνάμει του άρθρου 1 του παρόντος κανονισμού, των εισαγωγών που δεν καταστρατηγούν τα μέτρα αντιντάμπινγκ που επιβλήθηκαν με τον εκτελεστικό κανονισμό (ΕΕ) αριθ. 511/2010.
   Άρθρο 3
   Περατώνεται η έρευνα που κινήθηκε με τον κανονισμό (ΕΕ) αριθ. 477/2011 όσον αφορά την πιθανή καταστρατήγηση των μέτρων αντιντάμπινγκ που επιβλήθηκαν με τον εκτελεστικό κανονισμό (ΕΕ) αριθ. 511/2010 στις εισαγωγές ορισμένων συρμάτων από μολυβδαίνιο, προέλευσης Λαϊκής Δημοκρατίας της Κίνας, από εισαγωγές ορισμένων συρμάτων από μολυβδαίνιο που αποστέλλονται από την Ελβετία, ανεξάρτητα από το εάν δηλώνονται ως προέλευσης Ελβετίας ή όχι.
   Άρθρο 4
   Οι τελωνειακές αρχές καλούνται να διακόψουν την καταγραφή των εισαγωγών, όπως καθορίζεται στο άρθρο 2 του κανονισμού (ΕΕ) αριθ. 477/2011.
   Άρθρο 5
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Ιανουαρίου 2012.

            Για το Συμβούλιο

            Ο Πρόεδρος

         N. WAMMEN

      (1)  ΕΕ L 343 της 22.12.2009, σ. 51.

      (2)  ΕΕ L 150 της 16.6.2010, σ. 17.

      (3)  ΕΕ L 131 της 18.5.2011, σ. 14.


title: Εκτελεστικός κανονισμός (ΕΕ) 2016/639 της Επιτροπής, της 22ας Απριλίου 2016, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               23.4.2016

               EL

               Επίσημη Εφημερίδα της Ευρωπαϊκής Ένωσης

               L 108/30

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/639 ΤΗΣ ΕΠΙΤΡΟΠΉΣ
   της 22ας Απριλίου 2016
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Απριλίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  IL

                  275,5

                  MA

                  97,8

                  TR

                  108,9

                  ZZ

                  160,7

                  0707 00 05

                  MA

                  81,5

                  TR

                  107,2

                  ZZ

                  94,4

                  0709 93 10

                  MA

                  99,6

                  TR

                  128,0

                  ZZ

                  113,8

                  0805 10 20

                  CR

                  66,6

                  EG

                  50,0

                  IL

                  79,4

                  MA

                  60,7

                  TR

                  39,9

                  ZZ

                  59,3

                  0805 50 10

                  MA

                  132,7

                  ZZ

                  132,7

                  0808 10 80

                  AR

                  86,1

                  BR

                  101,0

                  CL

                  115,8

                  CN

                  90,8

                  NZ

                  159,8

                  US

                  177,1

                  ZA

                  85,2

                  ZZ

                  116,5

                  0808 30 90

                  AR

                  128,4

                  CL

                  110,9

                  CN

                  90,6

                  ZA

                  109,5

                  ZZ

                  109,9

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».